[**Obavijest političkim strankama i biračima o ovjeri očitovanja kandidatura i predaji kandidatura**](https://ferdinandovac.hr/index.php/opcina-ferdinandovac/lokalni-izbori-2021/750-obavijest-politickim-strankama-i-biracima-o-ovjeri-ocitovanja-kandidatura-i-predaji-kandidatura)

Dno obrasca

Odlukom Vlade Republike Hrvatske od 14. travnja 2021. godine raspisani su izbori za članove predstavničkih tijela jedinica lokalne i područne (regionalne) samouprave, te izbori za općinske načelnike, gradonačelnike i župane.

**Izbori će se održati u nedjelju 16. svibnja 2021. godine.**

Za provođenje lokalnih izbora na području Općine Kloštar Podravski nadležno je Općinsko izborno povjerenstvo Općine Kloštar Podravski.

Obavještavaju se političke stranke i birači koji namjeravaju predložiti kandidate i kandidacijske liste da se **ovjere očitovanja kandidata o prihvaćanju kandidature** OLS-3 i OLN-3 obavljaju u sjedištu Općinskog izbornog povjerenstva Općine Kloštar Podravski  **svakog radnog dana u vremenu od 09,00 do 13,00 sati, u subotu i nedjelju od 11,00 do 13,00 sati, te dana 29. travnja 2021. godine u vremenu od 09,00 do 24,00 sata,** poštujući pri tom epidemiološke mjere Hrvatskog zavoda za javno zdravstvo u izbornom procesu.

Političke stranke i birači mogu **prijedloge kandidacijskih lista i kandidata za članove Općinskog vijeća Općine Kloštar Podravski i Općinskog načelnika Općine Kloštar Podravski** sastavljene u skladu s Obveznim uputama Državnog izbornog povjerenstva Republike Hrvatske predati u sjedištu Općinskog izbornog povjerenstva Općine Kloštar Podravski **svakog radnog dana u vremenu od 10,00 do 17,00 sati, te dana 29. travnja 2021. godine, koji je posljednji dan za zaprimanje prijedloga kandidatura, u vremenu od 09,00 sati do 24,00 sata** poštujući pri tom epidemiološke mjere Hrvatskog zavoda za javno zdravstvo u izbornom procesu.

S obzirom da postupak preuzimanja svakog prijedloga kandidacijske liste i svakog prijedloga kandidata za općinskog načelnika, unosa podataka u informacijski sustav, obrade podataka i provjere identiteta osoba koje kandidature podržavaju iziskuje određeno vrijeme**, pozivaju se predlagatelji da željeno vrijeme predaje telefonom najave Općinskom izbornom povjerenstvu** **barem jedan dan prije predaje** te da predaju vrše u skladu s preporukama HZZJ o osiguranju epidemioloških mjera u izbornom procesu od 1. travnja 2021. godine.

**Sjedište Općinskog izbornog povjerenstva Kloštar Podravski:** Ulica kralja Tomislava 2, Kloštar Podravski

**Kontakt podaci Općinskog izbornog povjerenstva Općine Kloštar Podravski**

tel.: 048/816-066, mob.: 098 810 601

***Općinsko izborno povjerenstvo Općine Kloštar Podravski***